

VLADA REPUBLIKE HRVATSKE

Zagreb, 13. lipnja 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  **Predlagatelj:** | Ministarstvo financija |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o davanju suglasnosti Općini Ravna Gora za zaduženje kod Hrvatske banke za obnovu i razvitak |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

PRIJEDLOG

**VLADA REPUBLIKE HRVATSKE**

Na temelju članka 87. stavka 1. Zakona o proračunu („Narodne novine“, broj 87/08, 136/12 i 15/15), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_ 2019. godine donijela

**O D L U K U**

**o davanju suglasnosti Općini Ravna Gora za zaduženje**

**kod Hrvatske banke za obnovu i razvitak**

I.

Daje se suglasnost Općini Ravna Gora za zaduženje kod Hrvatske banke za obnovu i razvitak u iznosu od 14.000.000,00 kuna, s rokom otplate kredita od trinaest godina bez počeka, u jednakim mjesečnim ratama, uz fiksnu godišnju kamatnu stopu od 1,75% i jednokratnu naknadu za obradu zahtjeva u visini 0,5% od iznosa kredita.

 Sredstva će se koristiti za financiranje kapitalnog projekta „Izgradnja dječjeg vrtića Ravna Gora“, sukladno Odluci Općinskog vijeća Općine Ravna Gora o zaduživanju za financiranje kapitalnog projekta, KLASA: 403-02/19-01/2, URBROJ: 2112/07-01-19-2 od 11. travnja 2019. godine.

II.

Radi ostvarenja zaduženja iz točke I. ove Odluke, zadužuje se Općina Ravna Gora da izradi planove proračunske potrošnje za godine u kojima treba planirati sredstva za otplatu kredita.

III.

 Ova Odluka stupa na snagu danom donošenja.

KLASA:

URBROJ:

Zagreb,

PREDSJEDNIK

mr. sc. Andrej Plenković

**OBRAZLOŽENJE**

Općina Ravna Gora podnijela je Ministarstvu financija zahtjev KLASA: 400-08/19-01/4, URBROJ: 2112/07-03-19-4 od 18. travnja 2019. za dobivanje suglasnosti Vlade Republike Hrvatske za zaduženje kod Hrvatske banke za obnovu i razvitak u iznosu od 14.000.000,00 kuna, s rokom otplate kredita od trinaest godina bez počeka, u jednakim mjesečnim ratama, uz fiksnu godišnju kamatnu stopu od 1,75% i jednokratnu naknadu za obradu zahtjeva u visini 0,5% od iznosa kredita.

Sredstva će se koristiti za financiranje kapitalnog projekta „Izgradnja dječjeg vrtića Ravna Gora“, sukladno Odluci Općinskog vijeća Općine Ravna Gora o zaduživanju za financiranje kapitalnog projekta, KLASA: 403-02/19-01/2, URBROJ: 2112/07-01-19-2 od 11. travnja 2019. godine.

Na temelju članaka 87. i 88. Zakona o proračunu (Narodne novine, br. 87/08, 136/12 i 15/15), grad, općina i županija se mogu zadužiti za investiciju koja se financira iz njegova proračuna, ali godišnje obveze mogu iznositi najviše 20% ostvarenih prihoda u godini koja prethodi godini u kojoj se zadužuje, umanjenih za prihode iz članka 88. stavka 4. Zakona o proračunu.

Ostvareni proračunski prihodi Općine Ravna Gora u 2018. godini, umanjeni za prihode iz članka 88. stavka 4. Zakona o proračunu, iznosili su 6.698.965,00 kune. Udio godišnjeg obroka (anuiteta) traženog kredita u ostvarenim prihodima iznosi 5,18%, što je ujedno i ukupna obveza Općine i u okviru je Zakonom propisane granice.

S obzirom na izneseno, Ministarstvo financija predlaže da Vlada Republike Hrvatske donese odluku o davanju suglasnosti za zaduženje Općine Ravna Gora.